joelniklaus/EU_Wikipedias huggingface dataset:
House of Catalunya

House of Catalunya hija s-sede uffiċjali tal-Ministeru tal-Ekonomija tal-Gvern Malti u tinsab fil-Belt Valleta.

Ħoloq esterni 

  House of Catalunya

Bini f'Malta
Belt Valletta
Anthony Zammit

Il-Professur Anthony Zammit (Tas-Sliema, 26 ta' Ġunju 1950 - 4 ta' Novembru 2017) kien kirurgu u Membru Parlamentari Laburista. Huwa ħalla impatt qawwi fil-qasam tal-mediċina lokali, b’mod speċjali fil-qasam tal-kirurġija.

Studji 
Huwa attenda għadd ta’ skejjel u ta’ 18-il sena daħal l-Università ta’ Malta biex jistudja l-mediċina u l-kirurġija.

Fil-Ġermanja 
Wara li ggradwa, fis-snin 70 tas-seklu 20, reħielha lejn il-Ġermanja, fejn baqa’ jistudja l-mediċina għal għadd ta’ snin, filwaqt li ggradwa wkoll fil-Ġermaniż, tant li spiċċa jgħallem fl-Università ta’ Dusseldorf. Illum, ismu hu rikonoxxut f’għadd ta’ kitbiet li kiteb fi żmienu fil-Ġermanja.

F’Malta 
Fl-1985 irritorna Malta fejn beda jservi bħala Konsulent Kirurgu fl-Isptar Ġenerali ta’ San Luqa u beda jgħallem ukoll il-Kirurġija fl-Università ta’ Malta. 

Baqa’ jaħdem bħala kirurgu, anke fiż-żmien li matulu kien fil-politika (2008-2013) sakemm laħaq l-età tal-irtirar fl-2011, iżda dak iż-żmien, taħt amministrazzjoni Nazzjonalista, hu ma tħalliex ikompli jaħdem u l-kuntratt ma ġġeddidlux. 

Il-Professur Zammit jibqa’ mfakkar għall-qalb tad-deheb li dejjem wera mal-pubbliku Malti, li jistgħu jixhduha l-mijiet jekk mhux eluf ta’ nies li ġew bżonn l-għajnuna tiegħu tul ħajtu.

Politika  
Il-Professur Zammit ġie elett fil-Parlament Malti fl-2008, wara li ftit qabel kien opera lill-eks Prim Ministru Laburista, Alfred Sant f’Diċembru tal-2007, meta dan tal-aħħar kien marid bil-kanċer. Huwa sar il-Kelliem tal-Oppożizzjoni għas-Saħħa flimkien ma’ Dr. Michael Falzon, u mbagħad għall-Anzjani u s-Soċjetà Interġenerazzjonali.

Mewt 
Huwa ħalla din id-dinja fl-età ta’ 67 sena, wara battalja mal-marda tal-kanċer.

Alfred Sant irreaġixxa hekk għall-mewt tiegħu: "L-aħbar tal-mewt tal-ħabib tiegħi l-Professur Tony Zammit timlieni dieqa kbira. Kien ħabib ġenwin. Ma' oħrajn imma hu fost l-aktar, kien il-bniedem li sibtu biex jgħini, jinkuraġġini u fuq kollox jikkurani fi żminijiet meta saħħti kienet qalgħet daqqa kbira. Mingħajr il-ħila, il-ġentilezza u l-attenzjoni tiegħu, ma kontx insalva -- ħila u attenzjoni li kien jagħti lil kulħadd bl-akbar reqqa".

"Ammirajt matul is-snin id-dehen politiku tiegħu, b'ideat siewja dwar kif il-qasam tas-saħħa publika f'pajjiżna seta' jiżviluppa għall-ġid ta' kulħadd. Ammirajtu wkoll ftit ġimgħat ilu meta żortu f'daru. Kien sod, rassenjat u luċidu bħal dejjem. Hekk kif jasal il-mument li nkun kif kien hu, nixtieq li jkolli l-kuraġġ tiegħu. Grazzi ta' kollox, ħabib".

Ħoloq Esterni 

 L-Aħbar tal-Mewt

Politiċi tal-Partit Laburista (Malta)
Politiċi Maltin
Tobba Maltin
Anthony
Carmel Bonavia

Carmel Bonavia (Żabbar, 17 ta' Lulju 1929 – 4 ta' Novembru 2017) kien storiku.

Studji 
Wara li attenda l-Liċeo kompla l-istudji tiegħu f’St Michael’s Training College minn fejn iggradwa bħala għalliem tal-Istorja. Huwa ssokta l-istudji tiegħu fl-Università Rjali ta’ Malta minn fejn kiseb diploma fis-Soċjoloġija u ċertifikat fl-Istudji Biblijotekarji.

Għalliem 
Fl-1948 beda jgħallem il-Malti u l-Istorja fl-iskejjel sekondarji (1959-1991).
Karmenu Bonavia okkupa diversi karigi fid-Dipartiment tal-Edukazzjoni u wara l-ħatra tiegħu bħala kap ta’ skola kien ukoll Kap tad-Dipartiment tal-Istorja kif ukoll taċ-Ċentru tar-Riżorsi tal-Istudji Soċjali (1975-1986).

Storiku 
Karmenu kiteb bosta studji dwar l-istorja u l-iżvilupp tad-devozzjoni lejn il-Madonna tal-Grazzja u tas-Santwarju tagħha f’Ħaż-Żabbar. Waqqaf l-ewwel Wirja Dokumentarja dwar Mikiel Anton Vassalli f’Ħaż-Żebbuġ (1979). Organizza wirja oħra fil-Biblijoteka Nazzjonali b’dokumenti oriġinali (1993) u oħra fil-Biblijoteka tal-Università ta’ Malta fl-2004 mat-tnedija ta’ Dawl ġdid fuq Vassalli (ed. Dr Olvin Vella).

Fl-1979 ħa ħsieb wirja dwar l-istorja tat-textbooks f’Malta li tagħha wkoll xandar Bibliography of Maltese Textbooks 1651-1979. Wirjiet oħra taħt il-kura ta’ Karmenu kienu fuq Dun Karm, l-Indipendenza, Malta Matul iż-Żminijiet, Ġ.P.F. Agius de Soldanis u Mons. Arthur Bonnici. Huwa magħruf ukoll għar-riċerka estensiva b’rabta ma’ raħal twelidu u l-istorja tal-posta u ppubblika għadd sabiħ ta’ artikli fil-ġurnali lokali dwarhom.

Għal bosta snin fittex bir-reqqa f’diversi arkivji Maltin tal-Istat u tal-Knisja u ta’ barra biex xandar għadd ta’ artikli storiċi dwar Vassalli fosthom: F’għeluq il-200 sena mit-twelid ta’ Mikiel Anton Vassalli (1964), M.A. Vassalli’s Commercial Activities (1988), Mikiel Anton Vassalli: A Pictorial Bibliography (1993), M.A. Vassalli: An Unfortunate Patriot (1994), Mikiel Anton Vassalli: The Sick Prisoner (1994), With Vassalli’s Compliments? A finely bound ‘Mylsen’ at the National Library (2004), Ix-Xhieda ta’ Vassalli fil-Wirjiet (2004), How Vassalli lost his Library (2006).

Karmenu Bonavia kien il-kuratur tas-Santwarju tal-Madonna tal-Grazzja f’Ħaż-Żabbar u membru tas-Soċjetà tad-Duttrina Nisranija (MUSEUM), tal-Malta Historical Society kif ukoll wieħed mill-fundaturi tal-Assoċjazzjoni tal-Libreriji. Huwa kien membru onorarju tal-Akkademja tal-Malti. Fost il-pubblikazzjonijiet tiegħu nsibu (flimkien ma’ Joe Mallia) iċ-charts tal-Prehistory, The Phoenicians u The Romans in Malta u l-ktieb L-Avukat Giuseppe Elia Pace 1742-1820 – Ħabib ta’ M.A. Vassalli f’Ruma (KKM, 2014).

Twieldu fl-1929
Mietu fl-2017
Storiċi Maltin
Ħaż-Żabbar
Mons. Lawrenz Cachia

Monsinjur Lawrenz Cachia (Ħaż-Żebbuġ, 22 ta’ April, 1932) huwa saċerdot u studjuż tal-ilsien Malti.

Studji 
Bin Peter u Marija xebba Cachia, Lawrenz studja fil-Liċeo bejn is-snin 1943 u 1948. Bejn l-1949 u 1956 studja fl-Università ta’ Malta, minn fejn kiseb il-Lic. D.

Saċerdot 
Fl-1956 Lawrenz Cachia ordna saċerdot, u mill-ewwel beda il-ħidma pastorali tiegħu. Kien Kappillan tal-Gudja. Għal xi żmien serva arċipriet ta' Ħaż-Żebbuġ.

Studjuż tal-Malti 
Huwa ukoll studjuż tal-Ilsien Malti. 

Fost il-pubblikazzjonijiet tiegħu nsibu: 

 Priżmi (ġabra ta’ poeżiji ma’ Dr Philip Sciberras fl-1968) 
 Il-Verbi fil-Malti : Studju Dwar il-Forom (1984) 
 Mikiel Anton Vassalli – Ħajtu fil-Qosor (1988) 
 L-Ilsien Malti – Il-Bieraħ u Llum (1994) 
 Grammatika Ġdida tal-Malti (1994) 
 Missirijiet il-Knisja (1997) 
 Dun Karm il-Poeta Nazzjonali (1999) 
 Ħabbew l-Ilsien Malti (2000) 
 Ilsna Semitiċi (2004) 
 Dun Karm, il-Ħajja tal-Poeta Nazzjonali (2011)

Unuri 
Fl-1996, huwa ingħata Ġieħ ir-Repubblika mill-Gvern Malti u fl-2017 il-Midalja tad-Deheb Ġieħ l-Akkademja tal-Malti.

Referenzi 

Saċerdoti Maltin
Kittieba Maltin bil-Malti
Winston Zammit

Winston Lawrence Zammit (Tas-Sliema, 14 ta’ Settembru 1950 - 18 ta' Novembru 2017) kien għalliem u studjuż tal-istorja.

Studji 
Irċieva l-edukazzjoni tiegħu fl-Iskola ta’ San Ġużepp tas-Sliema (1955-1959) u fil-Kulleġġ ta’ San Alwiġi B’Kara (1959-1966). Fl-1967 ġie aċċettat bħala student fil-Junior College tal-Università ta’ Malta u f’Ottubru 1965, ġie aċċettat bħala student fil-fakultà ta’ l-arti fl-Università ta’ Malta, minn fejn iggradwa BA (Hons) fl-1971 u M.A (1975) fl-Istorja.

Għalliem 
F’Ottubru 1971, Zammit beda jgħallem fl-iskejjel statali bħala Part Time Visiting Master. Wara kors ta’ sena (P.G.C.E) fil-kulleġġ Malti tal-Edukazzjoni (1974/1975), f’April 1976 kien ġie maħtur Teacher II fid-Dipartiment tal-Edukazzjoni. F’Ottubru 1996 ġie maħtur Subject Co-ordinator fl-Istorja fid-Dipartiment tal-Edukazzjoni. Għallem l-istorja u li Studji Soċjali f’diversi skejjel statali l-aktar fil-Boys Junior Lyceum il-Ħamrun.

Studjuż tal-Istorja 
Zammit iddedika parti kbira tal-ħin tiegħu għar-riċerka fl-Arkivji. Bħala riżultat ta’ din ir-riċerka Zammit irnexxilu jippubblika numru ta’ kotba li xi wħud minnhom kitibhom ma’ xi kittieba oħra. Fost dawn il-kotba nsibu tlieta minnhom li huma fuq l-istorja ta’ Tas-Sliema. Dawn huma kif ġej: Tas-Sliema fl-Imgħoddi (1981) Tas-Sliema fis-Seklu XIX (1800) u Tas Sliema (1901 - 1950). 

Kiteb ukoll żewġ kotba dwar B’Kara: B’Kara fis-Seklu XIX u B’Kara 1900- 1945, u tliet kotba b’rabta mal-perjodu li l-Imblokk (1798-1800), fir-Rabat ta’ Malta (1798-1800), fl-Imdina (1798-1800) u l-Mexxejja Maltin fil-Kungress Malti (1799-1800).

Ippubblika wkoll numru ta’ papers b’rabta mal-Istorja tal-Gvern Lokali f’Malta mill-aħħar snin tal-Kavallieri sal-lum. Kiteb wkoll mijiet t’artikli li dehru f’gazzetti u pubblikazzjonijiet lokali. Ħa sehem ukoll f’programmi b’rabta mal-istorja ta’ Malta, fuq stazzjonijiet lokali tat-televiżjoni u tar-radju.

Volontarjat 
Winston Zammit għamel ukoll xogħol volontarju; fil-fatt mill-1983 jagħti l-għajnuna tiegħu lill-Uffiċċju tal-Missjoni fil-Kunvent tal-Kapuċċini l-Furjana. B’rabta ma’ dan ix-xogħol kien jikkordina l-proġett tal-Missjoni fil-Boys Junior Lyceum, il-Ħamrun. 

Bejn l-1993 u l-2002, kien is-Segretarju tal-Kummissjoni festi tal-Parroċċa tal-Madonna tas-Sacro Cuor, Tas-Sliema. 

Mill-2002, beda jokkupa l-kariga ta’ Segretarju tal-kumitat li jorganizza l-Maratona tar-Roti fil-Boys Junior Lyceum fil-Ħamrun, biex jinġabru l-fondi għall-karità.

Twieldu fl-1950
Mietu fl-2017
Storiċi Maltin
Winston
David Aloisio

David Aloisio (Tal-Pietà, 20 ta' Ġunju 1979) huwa għalliem u awtur Malti.

Studju 
Ħa l-edukazzjoni tiegħu fl-Iskola Primarja ta' San Ġwann, il-Junior College u l-Università ta' Malta fejn ggradwa bħala għalliem. Illum huwa lekċerer tal-Malti fil-Junior College.

Xogħlijiet

Testi għall-Iskejjel 
 Ħoloq
 5.mt
 Poeżija 3D
 Il-Frustier

Letteratura 
 Ħal Biżarr
 Il-Ħamiem ta' Matty

Nies ħajjin
Twieldu fl-1979
Kittieba Maltin bil-Malti
.tr

.tr huwa d-dominju nazzjonjali tal-aqwa livell tal-internet għat-Turkija.

Dominji tat-tieni livell 

Reġistrazzjonijiet huma fit-tielet livell taħt dawn I-ismijet:
 com.tr: entitajiet kummerċjali
 org.tr: entitajiet bla profitt
 net.tr: fornituri tas-servizzi relatati mal-internet
 edu.tr: instituzzjonijiet edukazzjonali
 gov.tr: entità tal-gvern ta' Turkija
 biz.tr
 web.tr
 k12.tr
 name.tr
 nom.tr
 mil.tr
 tsk.tr
 pol.tr
 av.tr
 bel.tr
 info.tr
 dr.tr
 tv.tr
 gen.tr
 tel.tr
 bbs.tr
 kep.tr

Ħoloq esterni  

 Informazzjoni Whois fuq IANA
 Sit uffiċijali tar-reġistrazzjoni tad-dominju .tr

TR
Egidio Miragoli

Egidio Miragoli (Gradella di Pandino, 20 ta' Lulju 1955) hu l-Isqof tal-Djoċesi ta' Mondovì.

Bijografija 

Twieled fil-Gradella di Pandino, Provinċja ta' Cremona u ġie ordnat saċerdot fil-11 ta' Ġunju 1979.

Mill-1982 sal-2017 kien jgħallem fis-seminarju ta' Crema-Cremona-Lodi-Vigevano. Mill-1994 sal-2017 kien ragħaj fil-knisja ta 'qaddisa Francesca Saverio Cabrini f'Lodi.

Fit-29 ta' Settembru 2017 il-Papa Franġisku ħatru Isqof ta' Mondovì. Irċieva l-ordinazzjoni episkopali fil-11 ta' 11 Novembru 2017, mill-Isqof Maurizio Malvestiti fil-Bażilika ta' Lodi u ħa l-pussess tad-djoċesi fis-8 ta' Diċembru ta' wara fil-katidral ta' Mondovì.

Kotba 

 Il sacramento della penitenza. Il ministero del confessore: indicazioni canoniche e pastorali, curatela. Milano, Àncora Editrice, 1999, ISBN 88-7610-764-9
 Il Consiglio pastorale diocesano secondo il Concilio e la sua attuazione nelle diocesi lombarde, tesi di dottorato, Roma, Pontificia università gregoriana, 2000, ISBN 88-7652-855-5

Gallerija

Referenzi

Ħoloq esterni 

 Mons. Egidio Miragoli fuq Catholic-Hierarchy
 Sit uffiċjali tal-Djoċesi Lodijana

Nies ħajjin
Twieldu fl-1955
Isqfijiet Taljani
Isqfijiet Kattoliċi Rumani
Kylian Mbappé

Kylian Sanmi Mbappé Lottin (Bondy, 20 ta' Diċembru 1998) huwa plejer tal-futbol Franċiż li jilgħab bħala attakkant ma' Paris Saint-Germain u mat-tim nazzjonali Franċiż.

Mbappé kien fil-lenti tal-futbol ta' età bikrija, sakemm sar figura regolari ma' Monaco fl-istaġun 2016–17, l-istess staġun li rah jirbaħ it-titlu tal-Ligue 1 ta' sbatax-il sena. Aktar tard ingħaqad b'self ma' Paris Saint-Germain bil-qbil ikun li jittrasferixxi b'mod permanenti mal-klabb tal-kapitali għas-somma ta' €180 miljun.

Unuri

Klabb 
Monaco
 Ligue 1: 2016–17

Internazzjonali 
Franza
 Kampjonati Ewropej ta' taħt id-19-il sena: 2016

Individwali 

 Golden Boy: 2017
 Tim tal-Istaġun tal-UEFA Champions League: 2016-17

Referenzi

Ħoloq esterni 
 Profil fuq is-sit tal-Federazzjoni tal-Futbol Franċiża (FFF)
 Profil fuq is-sit uffiċjali ta' Paris Saint-Germain
 
 
 

Nies ħajjin
Twieldu fl-1998
Plejers ta' AS Monaco FC
Plejers ta' Paris Saint-Germain FC
Futbolers Franċiżi
Plejers tal-Ligue 1
Distrett ta' Constanța

Id-distrett ta' Constanța (bir-Rumen: Județul Constanța) huwa wieħed mid-distretti tar-Rumanija (imsejħa judeţ bir-Rumen), li jinsab f'konfini mal-Bulgarija fir-reġjun storiku ta' Dobroġa. Il-belt kapitali hija Constanţa.

Storja 

It-territorju ta' Constanța jifforma parti mir-reġjun storiku ta' Dobroġa, fi żmien li dan ir-reġjun kien jagħmel parti mir-Rumanija fl-1878. Bejn l-1916 u l-1918, kien taħt ħakma Bulgara, bir-Rumanija tkun alleata ta' Franza u l-Gran Brittanja, u l-Bulgarija ngħaqdet mal-qawwiet tal-Ġermanja, Awstrija-Ungerija u t-Turkija. Il-judeţ ta' Constanța kien diviżjoni amministrattiv taħt il-Prinċipat tar-Rumanija mill-1878 sal-1881, taħt ir-Renju tar-Rumanija bejn l-1881 u l-1948 u mbagħad mar-Repubblika Soċjalista Rumena bejn l-1949 sal-1952. Wara żmien fejn l-istat ta' judeţ kien tneħħa bejn l-1952 u l-1975, b'Constanța tifforma parti minn reġjuni ikbar taħt ħakma Komunista, fl-1975 din reġgħet ġiet stabbilita bħala distrett amministrattiv mir-Repubblika Soċjalista u aktar tard bħala diviżjoni territorjali tar-Rumanija mill-1990.

Demografija 

Id-distrett għandu popolazzjoni ta' 684,082 skont l-aħħar ċensiment tal-2011, b'densità ta' 96 ruħ kull kilometru kwadru. Il-maġġoranza tal-popolazzjoni hija Rumena, b'komunitajiet Torok u Tatari li għadhom xhieda ta' żmien il-ħakma Ottomana. Attwalment, dan ir-reġjun huwa ċ-ċentru tal-minoranza Musulmana fir-Rumanija.

Qasmiet amministrattivi 

Id-distrett ta' Constanța jikkonsisti minn 3 muniċipalitajiet, 9 ibliet u 58 komun.

Muniċipalitajiet 

 Constanța
 Mangalia
 Medgidia

Bliet 

 Băneasa
 Cernavodă
 Eforie
 Hârșova
 Murfatlar

 Năvodari
 Negru Vodă
 Ovidiu
 Techirghiol

Komuni 

 23 August
 Adamclisi
 Agigea
 Albești
 Aliman
 Amzacea
 Bărăganu
 Castelu
 Cerchezu
 Chirnogeni
 Ciobanu
 Ciocârlia
 Cobadin
 Cogealac
 Comana
 Corbu
 Costinești
 Crucea
 Cumpăna

 Cuza Vodă
 Deleni
 Dobromir
 Dumbrăveni
 Fântânele
 Gârliciu
 Ghindărești
 Grădina
 Horia
 Independența
 Ion Corvin
 Istria
 Limanu
 Lipnița
 Lumina
 Mereni
 Mihai Viteazu
 Mihail Kogălniceanu
 Mircea Vodă

 Nicolae Bălcescu
 Oltina
 Ostrov
 Pantelimon
 Pecineaga
 Peștera
 Poarta Albă
 Rasova
 Saligny
 Saraiu
 Săcele
 Seimeni
 Siliștea
 Târguşor
 Topalu
 Topraisar
 Tortoman
 Tuzla
 Valu lui Traian
 Vulturu

Referenzi

Ħoloq esterni 

  Kunsill tad-distrett ta' Constanța

Constanța
Lorenzo Attard

Lorenzo Attard (Il-Birgu, 1897 - 1964) iddistingwa ruħu għall-azzjonijiet kuraġġużi
li wettaq sabiex jikseb ikel u fjuwil fiż-żmien tal-gwerra meta Malta kien hemm il-ġuħ.

Eroiżmu 

Matul it-Tieni Gwerra Dinjija, Malta kellha bżonn kbir tal-provvisti tal-ikel u l-fjuwil u tnediet Operation Pedestal bl-intenzjoni li tikseb dawn il-provvisti fi żmien meta gżiritna kienet taħt assedju. Konvojs kellhom jgħaddu mill-Port il-Kbir akkost ta’ kollox, speċjalment biex iwasslu l-fjuwil, li twassal permezz tat-tanker Ohio. 

Dak iż-żmien l-użanza kienet li l-bdoti Maltin imexxu lill-vapuri fil-port, iżda minħabba attakki ma jaqtgħu xejn, l-Ammiraljat kien talab lill-Kaptan biex hu nnifsu jmexxi l-vapur ġewwa l-Port. Madankollu din id-darba, l-Ammirall iddeċieda li bdot Malti għandu jerfa’ din ir-responsabbiltà. 

Lorenzo Attard, b’kuraġġ kbir, offra li jieħu dan ir-riskju għad li kien jaf li t-tanker kien mimli fjuwil b’riskju kbir ta’ splużjoni jekk ikun hemm attakk ieħor. Waqt li familtu kienu qed jagħmlu minn kollox biex jipperswaduh ħalli jibdel il-ħsieb tiegħu, Attard irħiela lejn il-Port u rnexxa fil-missjoni tiegħu.

Lorenzo Attard ikkontribwixxa bil-kbir sabiex ġew salvati l-provvisti tal-qamħ, fjuwil u ikel
ieħor li kien qed jiġi trasportat mill-Ohio. Dan sewa sabiex jiżdied il-moral tal-Maltin u reġgħet iġġedded fihom ir-rieda li jissieltu għal ħajjithom.

Twieldu fl-1897
Mietu fl-1964
Bdoti Maltin
Godfrey Grima

Godfrey Grima (Żejtun, 1942) huwa magħruf għall-kontribuzzjoni tiegħu fil-qasam
ġurnalistiku kemm lokali kif ukoll internazzjonali.

Ġurnaliżmu 

Il-karriera tiegħu bdiet bħala reporter mal-gazzetta Il-Ħaddiem qabel mar jgħix Londra. 

Fl-1967, Grima kien wieħed mill-ewwel rekluti tal-Financial Times Foreign Desk li dak iż-żmien, bħala gazzetta, kienet qed tespandi fuq livell internazzjonali. Kien fix-xogħol tiegħu mal-Financial Times li Grima speċjalizza fl-analiżi tal-aħbarijiet politiċi u ekonomiċi, liema analiżi, din il-gazzetta hija magħrufa għaliha b’mod universali.

Fl-1971, il-Financial Times fetħet uffiċċju f’Malta sabiex tkopri l-kwistjonijiet li għandhom
x’jaqsmu mal-Libja u l-attivitajiet militari li kienu qed iseħħu fil-Lvant u fil-Mediterran. Dan l-uffiċċju kien immexxi minn Grima li rtira mill-Financial Times fl-2010.

Grima kien il-fundatur tal-Associated News Group, illum magħruf bħala TBWA-ANG, aġenzija tal-komunikazzjoni magħrufa għall-kampanji ta’ reklamar li organizzat matul is-snin. Għal diversi snin, Grima kien ukoll iċ-Chairman ta’ din il-kumpanija.

Godfrey Grima huwa wkoll membru fil-Kunsill tal-Università u anke konsulent ma’ diversi
klijenti ewlenin kemm fis-settur pubbliku kif ukoll f’dak privat.

Is-Sur Grima halla din id-dinja fid-29 ta' Marzu 2021 waqt li kien posittiv bil-Covid-19. Huwa kellu 79 sena.

Twieldu fl-1942
Ġurnalisti Maltin
Mietu fl-2021
Aleksandar Tirnanić

Aleksandar "Tirke" Tirnanić (bis-Serb: Александар Тирке Тирнанић; twieled fil-15 ta' Lulju 1910 – miet fit-13 ta' Diċembru 1992) kien plejer u kowċ tal-futbol Serb.

Karriera 

Imwieled fir-raħal ċentrali ta' Krnjevo, Tirnanić kien għadu żgħir meta familtu ta' ħaddiema mxew lejn il-kapitali Belgrad. Missieru miet fl-1914 mal-armata Serba fl-eqqel tal-Ewwel Gwerra Dinjija. Imrobbi m'ommu, Tirnanić mal-ewwel beda juri l-ħeġġa tiegħu lejn il-logħba tal-futbol fejn kien jilgħab fi pjanuri ta' Bara Venecija. Il-kowċ Radenko Mitrović ġabu fl-istruttura taż-żgħażagħ ta' SK Jugoslavija, però iktar ftit wara ngħaqad mar-rivali lokali ta' BSK fejn mal-ewwel żviluppa bħala midfilder laterali ta' saħħa.

Ta' sbatax-il sena lagħab l-ewwel logħba tiegħu, fejn maż-żmien ifforma koppja f'nofs il-grawnd ma' Blagoje Marjanović. Tirnanić lagħab iktar minn 500 logħba għal BSK Beograd. Fl-1937 issieħeb ma' SK Jugoslavija fejn lagħab sal-1938 meta ssieħeb ma' BASK. Aktar tard fil-karriera lagħab għal żewġ klabbs oħra tal-kapitali, Jedinstvo (1939–1941) u Sloga (1942–1943).

Internazzjonali 

Tirnanić lagħab għall-Jugożlavja fit-Tazza tad-Dinja 1930. Ġurnata qabel ma għalaq l-20 sena hu skorja gowl li attwalment jagħmlu s-sitt l-iżgħar skorer ta' kull żmien fl-istorja tal-kompetizzjoni. Aktar tard hu mexxa lit-tim Jugożlav f'żewġ edizzjonijiet tat-Tazza tad-Dinja, fl-1954 u l-1958, kif ukoll fl-Olimpjadi tas-sajf tal-1948, l-1952 u l-1960, fejn f'din tal-aħħar rebħu l-midalja tad-deheb.

Unuri

Klabb 

BSK Beograd
 Prva Liga: 1931, 1935, 1936, 1939

Kowċ 

Jugożlavja
 Midalja tad-Deheb fl-Olimpjadi: 1960
 Midalja tal-Fidda fl-Olimpjadi: 1948, 1952

Ħoloq esterni 

 

Twieldu fl-1911
Mietu fl-1992
Futbolers Jugożlavi
Plejers ta' OFK Beograd
Bert Patenaude

Bertrand "Bert" Arthur Patenaude (twieled fl-4 ta' Novembru 1909 – miet fl-4 ta' Novembru 1974) kien plejer tal-futbol Amerikan li kien jilgħab bħala attakkant. Hu hu uffiċjalment ikkreditat bl-ewwel tripletta li qatt ġie skorjata fl-istorja tat-Tazza tad-Dinja.

Karriera 

Fl-1930, Patenaude ġie msejjaħ mat-tim nazzjonali tal-Istati Uniti għat-Tazza tad-Dinja tal-1930. F'din il-kompetizzjoni hu skorja gowl fl-ewwel logħba tal-Amerikani kontra l-Belġju, u fil-logħba ta' wara kontra l-Paragwaj skorja tripletta. Wara l-eliminazzjoni fis-semifinali kontra l-Arġentina, it-tim Amerikan għamel numru ta' logħbiet oħra fl-Amerika t'Isfel, b'Patenaude jiskorja s-sitt u l-aħħar gowl tiegħu mat-tim nazzjoni fit-telfa ta' 4–3 kontra l-Brażil. Din kellha tkun l-aħħar tiegħu man-nazzjonal.

Din it-tripletta għal numru ta' snin qajjmet dubji fuq l-awtentiċità tagħha, diversi sorsi jsostnu li t-tieni mit-tliet gowls ta' Patenaude ġie skorjat minn Tom Florie (skont ir-rekord uffiċjali tal-FIFA), kien awtogowl ta' Aurelio González (skont l-RSSSF) jew kien fil-fatt gowl ta' Patenaude (skont il-federazzjoni tal-futbol Amerikana). Fl-aħħar, nhar l-10 ta' Novembru 2006, il-FIFA ħabbret li Patenaude kien fil-fatt l-ewwel persuna li skorja tripletta f'fażi finali tat-Tazza tad-Dinja.

Fl-1971, Patenaude ġie miżjud fin-National Soccer Hall of Fame.

Logħbiet internazzjonali

Referenzi

Ħoloq esterni 
 

Twieldu fl-1909
Mietu fl-1974
Futbolers Amerikani
Tim nazzjonali tal-futbol tal-Arġentina

It-tim nazzjonali tal-futbol tal-Arġentina (bl-Ispanjol: Selección de fútbol de Argentina) jirrapreżenta lill-Arġentina fil-futbol internazzjonali u hu mmexxi mill-Assoċjazzjoni tal-Futbol Arġentin.

La Selección, jew kif inhuma magħrufa wkoll bħala l-Albicelestes, dehru f'ħames finali tat-Tazza tad-Dinja, fosthom l-ewwel finali tal-1930 li kienu tilfu kontra l-Urugwaj. Fiż-żewġ dehriet ta' wara fil-finali ta' din il-kompetizzjoni huma ħarġu rebbieħa, meta fl-1978 u fl-1986 għelbu lill-Olanda u lill-Ġermanja tal-Punent rispettivament. Fl-edizzjoni tal-1990 reġgħu għamlu l-finali li tilfuha kontra l-Ġermanja tal-Punent minħabba penalty kontroversjali fl-aħħar minuti tal-logħba, u fl-2014 tilfu wkoll il-finali kontra l-Ġermanja wara l-ħin barrani.

Fil-kompetizzjoni reġjonali tal-Copa América, l-Arġentina rebħuha 15-il darba, l-aktar riċentament fl-2021 biex b'hekk ugwaljaw lill-Urugwaj bħala l-aktar tim intitolat f'din il-kompetizzjoni.

Rekord kompetittiv

Tazza tad-Dinja

Ħoloq esterni 

  Sit uffiċjali
  Profil fuq is-sit uffiċjali tal-FIFA

Arġentina
Futbol fl-Arġentina
Peregrino Anselmo

Juan Peregrino Anselmo (twieled fit-30 ta' April 1902 – miet fis-27 ta' Ottubru 1975) kien plejer u kowċ tal-futbol Urugwajan.

Karriera 

Bħala attakkant, Anselmo kien fost l-aqwa plejers tal-futbol Urugwaj wara l-gwerra. Hu lagħab il-karriera kollha tiegħu ma' Peñarol, fejn magħhom rebaħ il-kampjonat nazzjonali għal ħames darbiet. Wara li rtira, mexxa lill-istess Peñarol fl-1962.

Fuq livell internazzjonali Anselmo ħa sehem mat-tim nazzjonali Urugwajan fl-Olimpjadi tal-1928, fejn magħhom rebaħ il-midalja tad-deheb. Friski mir-rebħ ta' din il-midalja, sentejn wara kien fost il-protagonisti li wasslu lis-Celeste għar-rebħa fl-ewwel edizzjoni tat-Tazza tad-Dinja li saret fl-Urugwaj fl-1930. Anselmo ħalla l-marka tiegħu b'gowl fl-aħħar logħba tal-fażi tal-gruppi kontra r-Rumanija (f'rebħa ta' 4–0 għall-Urugwaj) u skorja doppjetta fis-semifinali kontra l-Jugożlavja (bis-Sud-Amerikani joħorġu rebbieħa 6–1). Bil-finali kontra l-Arġentina, Anselmo irrifjuta li jinżel jilgħab wara attakk ta' paniku. Postu ħadu Héctor Castro li skorja r-raba' gowl fir-rebħa ta' 4–2.

Fl-1935 ifforma parti mit-tim tal-Urugwaj li rebaħ il-Copa América fil-Perù, mingħajr qatt ma niżel fil-grawnd.

Referenzi

Ħoloq esterni 
 

Twieldu fl-1902
Mietu fl-1975
Futbolers Urugwajani
Kowċis Urugwajani
Plejers ta' Club Atlético Peñarol
Kowċis ta' Club Atlético Peñarol
Vasile Milea

Vasile Milea (Lerești, 1 ta' Jannar 1927 – Bukarest, 22 ta' Diċembru 1989) kien politiku u ġeneral tal-armata Rumen li eżerċita l-irwol ta' kap ta' Statul Major General fl-Armata Rumena u Ministru tad-Difiża taħt Nicolae Ceaușescu. Hu kien involut fil-perjodu ta' ritrattazzjoni matul ir-Rivoluzzjoni Rumena li kkważat il-mewt ta' 162 ruħ.

Fit-22 ta' Diċembru 1989, Ceaușescu keċċieh mill-kariga tiegħu minħabba li ma kienx ordna li jinfetaħ in-nar fuq id-dimostranti li kienu okkupaw it-toroq ta' Bukarest ġurnata qabel. Skont sors uffiċjali, Ceaușescu kkunsidra din bħala att ta' tradiment u Milea għamel suwiċidju ftit wara. Madanakollu, diversi membri ta' familtu allegaw li kien maqtul wara ordni ta' Ceaușescu. Milea kien diġà f'pożizzjoni skomda meta bagħat truppi mingħajr munizzjon biex irażżnu r-rewwixta f'Timișoara. Il-mewt ta' Milea wasslet sabiex is-suldati jxaqilbu favur ir-rivoluzzjoni, li effettivament temmet il-ħakma Komunista fir-Rumanija.

Rapport mill-2005 wara investigazzjoni sħiħa li kienet tinkludi awtopsja, ikkonkludiet li Milea qatel lilu nnifsu meta uża arma ta' wieħed minn sħabu. Hu mifhum li hu ried li jiġi inkapaċitat sabiex jitneħħa mill-uffiċċju tiegħu, però l-balla laqtet l-arterja u miet ftit wara.

Referenzi

Xogħlijiet 

 

Twieldu fl-1927
Mietu fl-1989
Politiċi Rumeni
Luis Vargas Peña

Luis Vargas Peña (twieled fl-1905 – miet fl-1994) kien plejer tal-futbol Paragwajan, ikkunsidrat fost l-aqwa plejers tal-pajjiż qabel it-Tieni Gwerra Dinjija. Hu kien l-ewwel Paragwajan li skorja għat-tim nazzjonali f'Tazza tad-Dinja. Dan għamlu fil-logħba valida għall-fażi tal-gruppi tat-Tazza tad-Dinja 1930 kontra l-Belġju li ntlagħbet fl-10 ta' Lulju. Vargas Peña kellu wkoll l-unur li jkun l-ewwel kaptan li mexxa lill-Paragwaj fit-Tazza tad-Dinja.

Il-karriera tiegħu qattagħha mal-klabb ta' Olimpia Asunción.

Ħoloq esterni 
 

Twieldu fl-1905
Mietu fl-1994
Futbolers Paragwajani
Plejers ta' Club Olimpia
Ivan Bek

Ivan "Ivica" Bek jew Yvan Beck (bis-Serb: Иван Бек; twieled fid-29 ta' Ottubru 1909 – miet fit-2 ta' Ġunju 1963) kien plejer tal-futbol Jugożlav-Franċiż.

Bijografija 

Bek twieled f'Čubura, fis-subborg tal-kapitali Serba ta' Belgrad, minn missier Ġermaniż u omm Ċeka. Ta' sittax-il sena beda jilgħab ma' BSK Beograd fejn skorja 51 gowl f'50 logħba. Fl-1928, Bek ingħaqad ma' Mačva u ftit wara ssieħeb mat-tim Franċiż ta' Sète. Fl-ewwel staġun tiegħu wasal sal-finali tat-tazza, però tilfu 2–0 kontra Montpellier. Fis-sena ta' wara, Sète għal darb'oħra laħqu l-finali u din id-darba għelbu 3–1 lil RC France b'Bek jiskorja żewġ gowls fil-ħin miżjud. Wara li mar ma' Urania Genève Sport, erba' snin wara ma' Sète, Bek ifforma parti mill-ewwel tim li għamel id-Doppjetta tat-trofej fi Franza.

Fuq livell internazzjonali, Bek għen lill-Jugożlavja jikklassifikaw fit-tielet post tat-Tazza tad-Dinja fl-Urugwaj. Mal-Jugożlavja lagħab it-Tazza tad-Dinja tal-1930 u spiċċa bi tliet gowls. Aktar tard, eżattament fl-1933, Bek kiseb iċ-ċittadinanza Franċiża u fi Frar tal-1935 ġie magħżul għall-ewwel darba mat-tim Franċiż fil-logħba kontra l-Italja.

Hu miet f'Ġunju tal-1963 kawża ta' attakk tal-qalb u ġie midfun fiċ-ċimiterju ta' Le Py f'Sète fil-15 ta' Ġunju 1963.

Unuri

Klabb 

Sète
 Ligue 1: 1934
 Coupe de France: 1930, 1934

Referenzi

Ħoloq esterni 
  Profil fuq is-sit tal-Federazzjoni Franċiża
 

Twieldu fl-1909
Mietu fl-1963
Futbolers Jugożlavi
Futbolers Serbi
Futbolers Franċiżi
Plejers ta' OFK Beograd
Plejers ta' FC Sète 34
Plejers ta' AS Saint-Étienne
Plejers ta' Nîmes Olympique
Andrea Santoro

Don Andrea Santoro (twieled fis-7 ta' Settembru 1945 – miet fil-5 ta' Frar 2006) kien qassis Taljan tal-Knisja Kattolika li ġie maqtul fit-Turkija.

Imwieled fil-provinċja ta' Latina, fl-Italja Ċentrali, hu ġie reġistrat bl-isem ta' Andrea Silvio. Għex fi Priverno sas-16 ta' Jannar 1956, meta l-familja tiegħu ġarret għal Ruma. Fl-1958 daħal is-Seminarju Minuri ta' Ruma, fejn kien jattendi it-tielet sena medja u l-istudji fil-Liċeo. Meta lesta l-istudji fit-teoloġija fl-Università Pontifiċja tal-Lateran, ġie ordnat saċerdot fit-18 ta' Ottubru 1970.  

Għamel ix-xogħol tiegħu pastorali bħala viċi-kappillan fil-parroċċi ta' San Marċellinu u San Pietru bejn l-1970 u l-1971 u f'dik tat-Trasfigurazzjoni bejn l-1972 u l-1980. Fl-1980 talab li jqatta' sitt xhur fil-Lvant Nofsani qabel ma jibda x-xogħol tiegħu bħala Kappillan, li ġie mogħti lilu fil-periferija ta' Ruma, kwartier ġdid ta' Verderocca, sabiex "jibni" il-Knisja (komunita' ta' "ġebel ħaj" u tal-ġebel). Don Andrea semma l-parroċċa "Ġesù ta' Nazaret" u mexxa din il-parroċċa bħala kappillan mill-1981 sal-1993. 

Għadda xi xhur fil-Lvant Nofsani qabel ma beda x-xogħol ta' kappillan fl-1994 fil-parroċċa ta' San Fabjan u San Venanzju, minn fejn telaq lejn it-Turkija fil-11 ta' Settembru 2000. Fil-5 ta' Frar 2006, inqatel fil-knisja ta' Santa Marija fi Trabzon waqt li kien qiegħed jitlob bil-Bibbja bl-ilsien Tork f'idejh, milqut minn balal li laqtuh fil-pulmun.

Ħoloq esterni 
  Associazione Don Andrea Santoro

Twieldu fl-1945
Mietu fl-2006
Qassin Kattoliċi Taljani
UTC+5

UTC+5 huwa żona tal-ħin li jidentifika ħin għal ħames sigħat 'il quddiem il-UTC.

Żoni 

Dan il-ħin huwa wżat f'dawn it-territorji:

 
 Gżejjer Heard u McDonald
 
 Gżejjer Kerguelen
 Gżejjer ta' San Pawl u Amsterdam il-Ġdida
  (Punent)
 
 
  (Żona tal-ħin ta' Jekaterinburg)
 Distrett federali tal-Urali
 Distrett federali tal-Volga
 Bashkortostan
 Kraj ta' Perm
 Oblast ta' Orenburg
 
 
 

Ħadd miż-żona UTC+5 ma josserva l-ħin tas-sajf, fejn jużaw UTC+6, filwaqt li l-Ażerbajġan li tinsab f'UTC+4, taddotta l-ħin tas-sajf u tmur fil-UTC+5 fis-sajf.

Ħoloq esterni 
  UTC+5

Żoni tal-ħin
UTC+4

UTC+4 huwa żona tal-ħin li jidentifika ħin għal erba' sigħat 'il quddiem il-UTC. Dan il-ħin huwa magħruf ukoll bħala l-Ħin tal-Urali mill-isem tar-reġjun muntanjuż li jġib l-istess isem.

Żoni 

Dan il-ħin huwa wżat f'dawn it-territorji:

 
 
 
 
 
 
  (Żona tal-ħin ta' Samara)
 
 Gżejjer tal-Oċean Indjan ta' :
 Réunion

Minn dawn il-pajjiżi t-tliet repubbliki tal-Kawkasu tal-Ġeorġja, l-Armenja u l-Ażerbajġan jużaw dan il-ħin bħala forma ta' ħin tas-sajf permanenti.

Ħoloq esterni 
  UTC+4

Żoni tal-ħin
Thomas & Friends

Thomas the Tank Engine & Friends (sempliċement riferut bħala Thomas & Friends jew Thomas the Tank Engine) huwa programm tat-televiżjoni tat-tfal Brittaniċi.

Divertiment
Moderato Wisintainer

Moderato Wisintainer, magħruf sempliċement bħala Moderato (twieled fl-14 ta' Lulju 1902 – miet fil-31 ta' Jannar 1986) kien plejer tal-futbol Brażiljan.

Karriera 

Ta' żagħżugħ, Moderato beda jilgħab ma' Esporte Clube 14 de Julho fil-belt ta' Santana do Livramento qabel ma ngħaqad ma' Guarany f'belt twelidu. Fl-1921, issieħeb ma' Palestra Itália (illum magħruf bħala Cruzeiro) u sena wara mar fil-kapitali Rio de Janeiro biex jilgħab ma' Flamengo. Magħhom baqa' jilgħab sal-1930 u rnexxielu jirbaħ il-kampjonat lokali ta' Rio de Janeiro fl-1925 u fl-1927. F'din tal-aħħar, hu skorja l-gowl tar-rebħa fil-logħba deċisiva kontra America fir-rebħa ta' 2–1.

Mat-tim nazzjonali Brażiljan iddebutta fis-6 ta' Diċembru 1925 kontra l-Paragwaj, f'logħba valida għall-Kampjonat Sud-Amerikan 1925. Hu ħa sehem ukoll fl-ewwel edizzjoni tat-Tazza tad-Dinja li saret fl-Urugwaj, u fit-tieni logħba tal-grupp hu skorja żewġ gowls kontra l-Bolivja fir-rebħa ta' 4–0, biex sar it-tieni plejer Brażiljan wara Preguinho li skorja għall-Brażil fit-Tazza tad-Dinja.

Lura fil-Brażil, wara li pajjiżu ma rnexxielhomx joħorġu 'l barra mill-grupp, hu temm il-karriera tiegħu fl-1932 mal-klabb li beda magħhom, Guarany. Magħhom wasal sal-finali tal-Campeonato Gaúcho, fejn tilfu fil-finali 3–0 kontra Grêmio.

Moderato miet ta' 83 sena f'Jannar tal-1986.

Logħbiet internazzjonali

Unuri

Klabb 

Flamengo
 Campeonato Carioca: 1925, 1927

Ħoloq esterni 
  Moderato Wisintainer fuq Sambafoot

Twieldu fl-1902
Mietu fl-1986
Futbolers Brażiljani
Plejers ta' Cruzeiro Esporte Clube
Plejers ta' Clube de Regatas do Flamengo
Pablo Dorado

Pablo Dorado (twieled fit-22 ta' Ġunju 1908 – miet fit-18 ta' Novembru 1978) kien plejer tal-futbol Urugwajan li kien jilgħab bħala attakkant.

Dorado għamel isem għalih ma' Bella Vista u ta' 22 sena lagħab fl-ewwel edizzjoni tat-Tazza tad-Dinja. Hu skorja l-ewwel gowl tal-finali kontra l-Arġentina hekk kif l-Urugwaj ħarġu rebbieħa 4–2.

Wara t-Tazza tad-Dinja, ingħaqad ma' River Plate, fejn magħhom rebaħ it-titlu nazzjonali fl-1932.

Unuri

Klabb 

River Plate
 Primera División: 1932

Tim nazzjonali 

 Tazza tad-Dinja: 1930

Ħoloq esterni 
 

Twieldu fl-1908
Mietu fl-1978
Futbolers Urugwajani
Plejers ta' CA Bella Vita
Plejers ta' River Plate
Victoriano Santos Iriarte

Victoriano Santos Iriarte (twieled fit-2 ta' Novembru 1902 – miet fl-10 ta' Novembru 1968) kien plejer tal-futbol Urugwajan li kien jilgħab bħala attakkant.

Imlaqqam bħala el Canario, mill-isemm ta' belt twelidu, fil-karriera tiegħu lagħab ma' Racing Club u Peñarol. Lagħab mat-tim nazzjonali Urugwajajn fit-Tazza tad-Dinja 1930, fejn skorja żewġ gowls: gowl fis-semifinali kontra l-Jugożlavja (megħluba mill-Urugwaj 6–1) u t-tielet gowl fil-finali kontra l-Arġentina li ta vantaġġ ta' 3–2 lill-Urugwaj. Eventwalment, l-Urugwaj rebħu 4–2 għall-ewwel titlu mirbuħ f'edizzjoni tat-Tazza tad-Dinja. Iriarte lagħab fl-erba' logħbiet tat-Tazza tad-Dinja.

Unuri

Tim nazzjonali 

 Tazza tad-Dinja: 1930

Ħoloq esterni 
 
 

Twieldu fl-1902
Mietu fl-1968
Futbolers Urugwajani
Plejers ta' Racing Club de Montevideo
Plejers ta' Club Atlético Peñarol
Đorđe Vujadinović

Đorđe "Đokica" Vujadinović (bis-Serb: Ђорђе Вујадиновић; twieled fid-29 ta' Novembru 1909 – miet fil-5 ta' Ottubru 1990) kien plejer u kowċ tal-futbol Serb.

Karriera 

Vujadinović twieled f'Kolari, subborg ta' Smederevo, u ta' età żgħira mar jgħix Belgrad ma' zijuh. Waqt li kien qiegħed jilgħab ma' sħabu f'park, hu ġie mistieden flimkien ma' tnejn oħra biex jippruaw ma' fost l-akbar klabbs Jugożlavi ta' dak iż-żmien, BSK. Hu ssieħeb mat-tim taż-żgħażagħ u aktar tard ifforma parti mill-ewwel tim li kien jinkludi fost oħrajn lil Tirnanić, Valjarević, Krčevinac, Zloković, li ddomina x-xena tal-futbol lokali tat-tletinijiet. L-aħħar tas-snin għoxrin kien żmien favoreli għall-futbol Jugożlav, fejn il-plejers bdew isiru professjonali u jitħallsu. Madankollu, Vujadinović irrifjuta li jitħallas minħabba li s-salarju bħala impjegat ta' bank kien biżżejjed u l-logħba tal-futbol kien jilgħaba għall-gost. Sal-1940, lagħab madwar 400 logħba għall-klabb, rebaħ il-kampjonat għal ħames darbiet u spiċċa l-aqwa skorer darbtejn.

Mat-tim nazzjonali Jugożlav, Vujadinović lagħab 44 logħba bejn l-1929 u l-1940. Hu kien wieħed mill-plejers tat-tim li ħadu sehem fl-ewwel edizzjoni tat-Tazza tad-Dinja.

Unuri

Klabb 

BSK Beograd
 Prva Liga: 1930–31, 1932–1933, 1934–35, 1935–36, 1938–39

Individwali 

 L-aqwa skorer tal-Prva Liga: 1929 (10 gowls), 1930–31 (12-il gowl)

Referenzi

Ħoloq esterni 
 
 

Twieldu fl-1909
Mietu fl-1990
Futbolers Jugożlavi
Kowċis tal-futbol Jugożlavi
Plejers ta' OFK Beograd
Alejandro Scopelli

Alejandro Scopelli Casanova (twieled fit-12 ta' Mejju 1908 – miet fit-23 ta' Ottubru 1987) kien plejer u kowċ tal-futbol Arġentin, b'ċittadinanza Taljana. Bħala attakkant hu lagħab mat-tim nazzjonali Arġentin bejn l-1929 u l-1941, fejn lagħab fl-ewwel Tazza tad-Dinja. Hu wkoll irrappreżenta lit-tim nazzjonali Taljan f'logħba waħda.

Karriera 

Scopelli beda l-karriera tiegħu f'art twelidu ma' Estudiantes, fejn għamel parti mill-iskwadra leġġendarja magħrufha bħala Los Profesores. Fl-1931 skorja 31 gowl fil-kampjonat, fejn ġie maqbuż mill-kollega tiegħu Alberto Zozaya bi 33. Mat-tim nazzjonali Arġentin ħa sehem fit-Tazza tad-Dinja tal-1930, fejn lagħab fis-semifinali mirbuħa kontra l-Istati Uniti u skorja gowl fir-rebħa ta' 6–1.

Fl-1933, Scopelli mar l-Italja u ssieħeb ma' Roma. Matul dan il-perjodu ġab iċ-ċittadinanza Taljana (bħala oriundo) u lagħab bil-flokk tat-tim nazzjonali Taljan fil-konfront kontra Franza tas-17 ta' Frar 1935.

Nhar l-20 ta' Settembru 1935, flimkien ma' sħabu Enrique Guaita u Andrés Stagnaro, ukoll Taljani-Arġentini, ħarbu bil-moħbi lejn il-fruntiera tal-Italja u Franza, bil-biża li setgħu jiġu skjerati fl-eżerċitu għall-Gwerra tal-Etjopja.

Fl-1936, Scopelli reġa' lura l-Arġentina biex jilgħab ma' Racing Club de Avellaneda u għal darb'oħra ġie msejjaħ mat-tim nazzjonali Arġentin. Hu ħa sehem fil-Copa América tal-1937 u skorja żewġ gowls.

Fil-karriera tiegħu lagħab ukoll fi Franza ma' Red Star ta' Pariġi; mal-bidu tat-Tieni Gwerra Dinjija mar f'territorju newtrali biex jilgħab fil-Portugall ma' Belenenses. Hu temm il-karriera lura fl-Amerika t'Ifel biex jilgħab fiċ-Ċili ma' Universidad de Chile

Kowċ 

Wara li rtira, sar kowċ ta' numru ta' klabbs fosthom Club América fil-Messiku, Valencia, Espanyol u Deportivo de La Coruña fi Spanja, Belenenses, Sporting CP u Porto fil-Portugall, u Universidad de Chile.

Unuri

Kowċ 

Valencia
 Tazza tal-Fieri: 1962–63

Club América
 Copa México: 1964, 1965

Referenzi

Ħoloq esterni 

 

Twieldu fl-1908
Mietu fl-1987
Futbolers Arġentini
Futbolers Taljani
Kowċis tal-futbol Arġentini
Plejers ta' Estudiantes de La Plata
Plejers ta' AS Roma
Plejers ta' Racing Club de Avellaneda
Plejers ta' Red Star FC
Plejers ta' CF Os Belenenses
Plejers ta' Universidad de Chile
Kowċis ta' Universidad de Chile
Kowċis ta' CF Os Belenenses
Kowċis ta' FC Porto
Kowċis ta' Deportivo de La Coruña
Kowċis ta' RCD Espanyol
Kowċis ta' Sporting CP
Kowċis ta' Celta de Vigo
Kowċis ta' Granada CF
Kowċis ta' Valencia CF
Kowċis ta' Club América
Luis de Souza Ferreira

Luis Alfonso de Souza Ferreira Huby (twieled fis-6 ta' Ottubru 1908 – miet fid-29 ta' Settembru 2008) kien plejer tal-futbol mill-Perù.

Karriera 

Souza studja l-inġinerija u ddebbutta ma' Universitario fl-1926. Hu baqa' mal-klabb tul il-karriera professjonali tiegħu ta' tmien snin. Barra minn hekk, lagħab mat-tim nazzjonali Pervujan bejn l-1929 u l-1934. Fl-1930, irrappreżenta lil pajjiżu fit-Tazza tad-Dinja 1930 fl-Urugwaj, fejn skorja l-ewwel gowl Peruvjan f'edizzjoni tat-Tazza tad-Dinja.

Don Lucho miet f'Settembru 2008, ftit jiem bogħod mill-għeluq tal-100 sena.

Unuri

Klabb 

Universitario
 Campeonato Descentralizado: 1929, 1934

Referenzi

Ħoloq esterni 
 

Twieldu fl-1908
Mietu fl-2008
Futbolers Pervujani
Plejers ta' Club Universitario de Deportes
Adalbert Deșu

Adalbert Deșu (twieled fl-24 ta' Marzu 1909 – miet fis-6 ta' Ġunju 1937) kien plejer tal-futbol Rumen.

Karriera 

Deșu twieled f'Gătaia b'orġini Ungeriżi. Wara li beda l-karriera tal-futbol f'raħal twelidu, hu mexa f'Reșița u lagħab għal sentejn ma' UDR. Fl-1929, ġie msejjaħ għall-ewwel darba mat-tim nazzjonali Rumen, fejn skorja fil-logħba ta' ħbiberija kontra l-Bulgarija. Hu ġie wkoll magħżul biex jieħu sehem mat-tim Rumen fit-Tazza tad-Dinja tal-1930. Il-president tal-klabb li kien jilgħab magħhom, Wolfgang Auschnit, irrifjuta li jħallsu s-salarju fiż-żmien li kien qiegħed fit-Tazza tad-Dinja. Deșu skorja l-ewwel gowl tar-Rumanija kontra l-Peru, u lagħab l-aħħar logħba tiegħu mat-tim nazzjonali fit-tieni logħba tat-Tazza tad-Dinja għar-Rumanija, kontra l-Urugwaj.

Wara t-Tazza tad-Dinja, Deșu ħalla 'l-klabb minħabba l-atteġġjament tal-president ta' UDR. Hu ngħaqad ma' Banatul Timişoara, imma fl-1933 kellu jirtira minħabba pnewmonja. Fl-1937, hu miet kawża tal-istess marda fl-età ta' 28 sena.

Logħbiet internazzjonali

Referenzi

Ħoloq esterni 
 
 

Twieldu fl-1909
Mietu fl-1937
Futbolers Rumeni
Adeodato Micallef

Monsinjur Francis George Adeodato Micallef (B'Kara, 17 ta' Diċembru 1928 - 3 ta' Jannar 2018), kien Isqof Malti fil-Kuwajt u patri tal-Ordni tal-Karmelitani Tereżjani.

Patri Karmelitan 

Huwa ingħaqad mal-Ordni tal-Karmelitani fl-1947, fl-età ta' 19-il sena. Tliet snin wara ġie ordnat qassis. 

Fi tmiem l-istudji tiegħu f’Ruma hu rritorna f’pajjiżna fejn għallem it-teoloġija morali u serva wkoll bħala Superjur tal-Monasteru kif ukoll Superjur Provinċjali tal-Provinċja Maltija tal-Karmelitani Tereżjani u Rettur tal-Kulleġġ Internazzjonali tal-Karmelitani f’Ruma.

Fil-Kuwajt 

L-Isqof Micallef kien bniedem sempliċi, dejjem lest li jgħin anke fl-aktar ħidma umli tal-kunvent. Il-motto tiegħu kien Magnus Deus Noster, Kbir hu Alla tagħna.

Kien fil-5 ta’ Novembru 1981 li l-Papa Ġwanni Pawlu t-Tieni ħatru bħala t-tielet Vigarju Apostoliku tal-Kuwait. Kien ikkonsagrat isqof mill-istess Papa fis-6 ta' Jannar 1982.

Matul il-ħidma tiegħu, hu kien wieħed mill-ftit Ewropej li baqgħu fil-pajjiż waqt l-invażjoni tal-Iraq fl-1990.

Meta ntemm il-kunflitt, kemm it-truppi Amerikani u kif ukoll l-uffiċjali Kuwajtani faħħruh għal dan l-att kuraġġuż tiegħu.

Bħala Isqof, għaraf jorganizza l-Knisja hemmhekk u ħabrek ħafna għat tiġdid u organizzazjoni anke tas-sistema skolastika tal-Knisja. Huwa irtira minn Kuwait fl-14 ta’ Lulju 2005 u ġie joqgħod Malta.

Funeral 

Il-funeral sar nhar is-Sibt 6 ta’ Jannar 2018 fil-Konkatridal ta’ San Ġwann, il-Belt. Preżenti għall-funeral kien hemm ukoll Mons. Paul Darmanin O.F.M. Cap., Isqof Emeritu ta’ Garissa fil-Kenja u Mons. Camillo Ballin M.C.C.J., Isqof u Vigarju Appostoliku fil-Kuwajt.

Fl-Omelija tiegħu, l-Arċisqof Charles Scicluna qal li jittama li t-tifkira tal-Isqof Adeodato Micallef fis-sempliċità u dedikazzjoni tiegħu tkun bħal kewkba tiddi, mhux biss fil-memorja tal-Knisja fil-Kuwajt iżda fil-Knisja Universali. Scicluna fakkar il-memorja tal-Isqof Malti bit-tama li jibqa’ imfakkar is-sagrifiċċju u l-ġenerożità tal-Isqof.

Bħala ragħaj tajjeb l-Isqof Micallef iddeċieda jibqa’ mal-poplu tiegħu minkejja l-periklu li kien jiffaċċja. Ħafna huma dawk li jiftakru lil Micallef, li kien jgħix ħajja ddedikata lill-Mulej, għall-ġesti kbar tal-umiltà tiegħu.

Twieldu fl-1928
Mietu fl-2018
Isqfijiet Maltin
Isqfijiet Kattoliċi Rumani tas-Seklu XX
Isqfijiet Kattoliċi Rumani tas-Seklu XXI
Emmanuel Barbara

Mons. Emmanuel Barbara (Gżira, Malta, 27 ta' Ottubru 1949 - Malindi, Kenja, 5 ta' Jannar, 2018) kien Isqof Malti f’Malindi fil-Kenja għal sitt snin wara 20 sena missjunarju fl-Afrika.

Patri Franġiskan Kapuċċin 

F'Settembru 1966, huwa professa Patri Franġiskan Kapuċċin.

Barbara studja l-Filosofija u t-Teoloġija u ġie ordnat qassis fl-1974.

Serva ta’ Viċi Kappillan fil-Parroċċa ta’ San Ġwann, kien jgħallem fis-Seminarju Maġġuri ta’ Għawdex u kien jifforma parti mill-Moviment ta’ Kana.

Għamel sentejn bħala l-Kappillan tal-Isptar San Luqa u anke Rettur tal-Istitut ta’ Ħajja Kkonsagrata.

Serva bħala Provinċjal tal-patrijiet Kappuċċini u President tal-Konferenza Ewropea tal-Kappuċċini.

Fl-1992, beda xogħol missjunarju fil-Kenja.

Isqof 

Ġie ordnat Isqof ta' Malindi fil-Kenja mill-Isqof ta' Nairobi f'Ottubru 2011 u b'kollox ħadem għal 26 sena mal-foqra fl-Afrika. 

Fl-2013 il-Papa Franġisku ħatar lill-Isqof Emanuel Barbara O.F.M. Cap. bħala Amministratur Appostoliku tad-Djoċesi ta’ Mombasa fejn dam sentejn f'din il-kariga.

Mewt 

L-Isqof Barbara nstab mejjet kmieni filgħodu tal-5 ta' Jannar 2018, fis-sodda tar-residenza tiegħu f’Malindi. L-aħbar ħasdet lil ħafna, fosthom anke għaliex l-Isqof Barbara kien għadu attiv ferm u kien għadu jaħdem bla waqfien biex itejjeb il-ħajja tal-foqra waqt li joħlom b’diversi proġetti.

Hu kien l-aħħar intervistat f’Lulju 2017 meta kien f’Malta u fl-intervista li xxandret fuq Net Television tkellem dwar il-missjoni tiegħu.

Fl-istess ġimgħa wkoll miet Isqof Malti ieħor, il-Vigarju Apostoliku Emeritu tal-Kuwait, Monsinjur Francis Adeodato Micallef.

Funeral 
Il-funeral tal-Isqof Barbara sar fil-Kon-Katidral ta’ San Ġwann fis-27 ta’ Jannar. Preżenti għall-quddiesa kien hemm il-Kardinal John Njue, Arcisqof ta' Nairobi, u Mons. Martin Kivuva Musonde, Arcisqof ta’ Mombasa.

Fl-Omelija, l-Arċisqof Scicluna ddeskriva lil Barbara “bniedem li ħaddan il-faqar bħala reliġjuż kapuċċin u għexu sal-aħħar qatra bħala isqof missjunarju, tgħallem jitlob bħala kapuċċin u reliġjuż u tgħallem jittallab bħala isqof missjunarju, tgħallem jagħti ħajtu bħala kapuċċin u ta ħajtu sal-mewt bħala isqof missjunarju.”

Żied jgħid li Barbara ma kienx biss ambaxxatur ta’ Kristu, imma ambaxxatur ta’ dak kollu li hu glorjuż fil-familja Franġiskana. L-Arċisqof ikkwota mill-Iskrittura meta qal, “Kemm huma sbieħ fuq il-muntanji r-riġlejn ta’ min ixandar il-bxara t-tajba”, meta rrimarka wkoll kemm l-Isqof Barbara kien sar iħobb il-kontinent Afrikan fejn il-Mulej sejjaħlu.

Twieldu fl-1949
Mietu fl-2018
Isqfijiet Maltin
Isqfijiet Kattoliċi Rumani tas-Seklu XX
Isqfijiet Kattoliċi Rumani tas-Seklu XXI
Nicolae Kovács

Nicolae Kovács (twieled fid-29 ta' Diċembru 1911 – miet fis-7 ta' Lulju 1977) kien plejer u kowċ tal-futbol Rumen-Ungeriż.

Karriera 

Kovács lagħab għal numru ta' klabbs Rumeni, għal Valenciennes fi Franza u Gamma Budapest fl-Ungerija. Mat-tim nazzjonali tar-Rumanija hu ħa sehem fit-tliet edizzjonijiet tat-Tazza tad-Dinja ta' qabel it-Tieni Gwerra Dinjija. Aktar tard hu lagħab f'logħba waħda waħda f'isem it-tim nazzjonali tal-Ungerija.

Ħuh iż-żgħir, Ștefan Kovács, kien il-kowċ famuż li wassal lil AFC Ajax għal żewġ Tazzi taċ-Ċampjins fl-1972 u l-1973.

Unuri

Klabb 

Ripensia Timişoara
Liga I: 1934–35

Referenzi

Ħoloq esterni 
 
 Logħbiet internazzjonali ta' Nicolae Kovács

Twieldu fl-1911
Mietu fl-1977
Futbolers Rumeni
Futbolers Ungeriżi
Kowċis tal-futbol Rumeni
Plejers ta' Valenciennes FC
Fabrizio Sceberras Testaferrata

Il-Kardinal Fabrizio Sciberras Testaferrata (Valletta, 1 ta' April 1757 - 3 ta’ Awwissu, 1843) kien l-ewwel Kardinal Malti u l-uniku wieħed Malti għal kważi 200 sena sa meta sar Prospero Grech. 

Kien mgħammed fit-3 ta' April 1757. 

Fl-1770 laħaq Kanonku Kuġitur. Kien Gvernatur u Delegat Appostoliku fl-Italja, ġewwa Narni, Città di Castello, Fano, Tolentino u Macerata. 

Ħa l-edukazzjoni tiegħu fil-Collegio Clementino, Ruma (1771), La Sapienza, Ruma (ħa dottorat fil-utroque iure, fis-26 ta’ Novembru, 1785). Irċieva l-Crucem Aureaum Devotionis mill-Gran Mastru tal-Ordni f’Malta fit-12 ta’ Diċembru, 1786.

Isqof 

Qaddes fil-1802, u fl-istess sena, nhar l-20 ta’ Settembru, 1802, inħatar Arċisqof Titulari ta’ Berito u rċieva l-Ordinazzjoni Episkopali u l-Pussess fil-21 ta’ Diċembru, tal-istess sena ġewwa Ruma mill-Kardinal Giuseppe Maria Doria Panpilj (1751-1816). 

Inħatar Nunzju għall-Iżvizzera fl-20 ta’ Settembru, 1803 u Segretarju għal Kongregazzjoni tal-Isqfijiet u Regulari fil-1815.

Kardinal 
 
Maħtur Kardinal u baqa’ reservat in pectore fil-Konċistorju ta’ nhar it-8 ta’ Marzu, 1816 mill-Papa Piju VII (1800-1823) fl-età ta’ 59 sena. Dan kien l-10 Konċistorju li fih kienu saru 31 Kardinal. Fost dawn il-Kardinali kienu laħqu żewġ Papiet . Ismu ġie ippublikat fil-konċestorju tas-6 ta’ April, 1818 u rċieva l-kappell l-aħmar taħt it-titlu djoċesan ta’ Santa Pudenziana nhar it-22 ta’ Mejju tal-istess sena. 

Ġie trasferit għad-dioċesi ta’ Senigallia fejn baqa hemm sa mewtu.

Il-Kardinal Sciberras kellu sehem fi tliet Konklavi (elezzjonijiet sa biex jeleġu Papa) li fl-ewwel żewġ konklavi laħqu Papiet mill-istess Konċistorju tiegħu (jiġifieri laħqu Kardinali miegħu). Dan ifisser li f’dawn it-tliet konklavi l-Kardinal Sciberras seta' ġie elett Papa.

1. Fl-ewwel konklavi li ha sehem kienu saru mit-2 sa 28 ta’ Settembru 1823 (kwazi xahar) fejn kienu ivvutaw 49 min 53 Kardinal u kien ġie magħżul Annibale della Grengo li ħa l-isem ta’ Ljun XII, Papa (1823 sa 1829);

2. Fit-tieni darba li ħa sehem f'konklavi, kien sitt snin wara, u kienu saru bejn 24 ta’ Frar sa 31 ta’ Marzu, 1829 (ħames gimgħat) fejn kienu ivvutaw 50 min 58 Kardinal u kien ġie magħżul Francesco Saverio Castiglioni li ħa l-isem ta’ Piju VIII, Papa (1829 sa 1830);

3. Fit-tielet u l-aħħar konklavi li kellu sehem, f’inqas min sentejn wara, bejn 14 ta’ Dicembru, 1830 sa 2 ta’ Frar, 1831 (xahar u nofs) fejn kienu ivvutaw 45 min 54 Kardinal u kien ġie magħżul Mauro Alberto Cappellaci, O.S.B. Cam, ħa l-isem ta’ Gregorju XVI, Papa (1831 sa 1846).

Mewt 
Il-Kardinal Fabrizio Sceberras Testaferrata miet fit-3 ta’ Awissu, 1843 fl-eta ta’ 86 sena. Tpoġġa għal qima u wara l-funzjoni funebri ġie midfun fil-Katidral ta’ Senigallia.

Twieldu fl-1757
Mietu fl-1843
Isqfijiet Maltin
Isqfijiet Kattoliċi Rumani tas-Seklu XIX
Kardinali Maltin
Knisja Kattolika Maltija
Joseph Grech

L-Isqof Joseph Grech (Ħal Balzan, Malta, fl-10 ta’ Dicembru 1948 - 28 ta' Diċembru 2010) kien Isqof Malti fl-Awstralja.

Ġie ordnat saċerdot fil-parroċċa ta' Ħal-Balzan fit-30 ta’ Novembru 1974.

Isqof 

Kien ikkonsagrat Isqof fl-10 ta’ Frar 1999. Inħatar Isqof ta’ Sandhurst fit-8 ta’ Marzu 2001. Huwa serva bħala membru tal-Kummissjoni ta’ l-Isqfijiet għall-Formazzjoni tal-Ħidma Missjunarja u ta’ Fidi u wara taż-Żgħażagħ u Refuġjati. 

Kien l-ewwel isqof Malti maħtur fl-Awstralja. Għal ħafna snin wettaq il-missjoni tiegħu bħala saċerdot u bħala isqof fl-Awstralja kemm għall-emigranti Maltin f’dak il-kontinent, kif ukoll għall-Kattoliċi fl-Awstralja fdati f’idejh.

Miet ta' 62 sena.

Twieldu fl-1948
Mietu fl-2010
Isqfijiet Maltin
Isqfijiet Kattoliċi Rumani tas-Seklu XX
Isqfijiet Kattoliċi Rumani tas-Seklu XXI